नगर कौंसिल पट्टी के दफ्तर के सामने मुलाजिमों ने दूसरे दिन भी की हड़ताल
लोअरग्रेड म्यूनिसिपल इंप्लाइज यूनियन पट्टी की ओर से नगर कौंसिल कार्यालय के दूसरे दिन प्रधान बलवंत सिंह राय के नेतृत्व में शांतमय ढंग से धरना दिया गया।
नगर कौंसिल कर्मचारियों ने दूसरे दिन दफ्तर में मुकम्मल हड़ताल की और सभी कामकाज बंद रखा। हड़ताल होने से सफाई कर्मचारियों द्वारा शहर में कूड़ा कर्कट उठाए जाने से जगह-जगह गंदगी के ढेर लग गए जिससे शहरवासियों को परेशानी का सामना करना पड़ा। इसके उपरांत प्रधान बलवंत राय की अध्यक्षता में एसडीएम पट्टी डा. रजत ओबराय को अपनी मांगों संबंधी यूनियन नेता मिले तो उन्होंने विश्वाश दिलाया कि दो दिनों के अंदर मामले को दिन में हल कर लिया जाएगा। प्रधान ने कहा कि 506, 509 का केस रद्द किया जाए। अवैध तौर पर सस्पेंड किए मुलाजिम गुरनाम सिंह को बहाल किया जाए। अवैध गैर हाजरी ठीक की जाए। अगर उक्त मांगें जल्द हल की गईं तो संघर्ष को और तेज किया जाएगा।
इस अवसर पर देवी दास, गुलशन कुमार, धर्म सिंह, रमेश कुमार, नरिंदर कौर, हरभजन सिंह, राज कुमार, सतपाल शर्मा, देश राज, प्रमाण सिंह, प्रेम पाल, संदीप सिंह, बलविंदर सिंह, लखबीर सिंह शहीद, रविंदर कौर, हरजीत सिंह, पूनम रानी, शशी कांता, रणजीत कौर, जसबीर कौर, रविंदर कौर आदि उपस्थित थे।
पट्टी नगर कौंसिल के दफ्तर के सामने धरने पर बैठे इंप्लइज यूनियन के नेता और सदस्य प्रदर्शन करते हुए।
हड़ताल के कारण लगे गंदगी के ढेर।
hin_Deva hin_Deva hin_Deva mai_Deva hin_Deva bho_Deva